Parc des Princes

Parc des Princes (liet. „Princų parkas“) – futbolo stadionas pietvakarių Paryžiuje, Prancūzijoje. Talpa – 47 929 žiūrovų. Namų rungtynes nuo 1974 m. birželio čia žaidžia Paris Saint-Germain FC futbolo klubas. Tai trečiasis pagal dydį futbolo stadionas Prancūzijoje, kuriame iki pastatant Stade de France stadioną žaidė Prancūzijos vyrų futbolo rinktinė ir Prancūzijos regbio rinktinė. Tai svarbus paminklas Prancūzijos sportui, taip pat turintis didžiulę reikšmę Prancūzijos kultūrai. Stadione vyko 1900 m. vasaros olimpinės žaidynės, taip pat dvi FIFA Pasaulio taurės, du UEFA Europos futbolo čempionato finalai, trys UEFA Čempionų lygos finalai, du UEFA Europos lygos finalai, vienas UEFA Taurių laimėtojų taurės finalas, 128 Prancūzijos vyrų futbolo rinktinės rungtynės, 33 Prancūzijos futbolo taurės, trys Prancūzijos lygos taurės finalai, regbio varžybos, vienas pasaulio treko čempionatas ir 54 Tour de France finišai. Stadione taip pat vyko bokso varžybos ir muzikos koncertai. Istorija Pirmasis stadionas atidarytas 1897 m. liepos 18 d. Paryžiaus 16-ajame rajone. Šis rajonas buvo mišku apaugęs parkas, kurį iki Prancūzijos revoliucijos valdė karališkoji šeima – dėl to stadionas pavadintas „Princų parku“. Antrasis stadionas pastatytas 1932 m., o trečiasis, dabartinis stadionas atidarytas 1972 m. birželio 4 d. rungtynėmis tarp TSRS ir Prancūzijos rinktinių. Nuo 1990 m. stadionas priklauso Paryžiaus savivaldybei. Stadionas yra sutalpinęs kiek daugiau nei 50 tūkstančių žiūrovų. Rungtynės Galerija Šaltiniai